Diari Oficial de la Generalitat Valenciana


Sumari del DOGV 1825, del 14-07-1992 (1992/825431)

ORDRE de 26 de juny de 1992, de la Conselleria de Sanitat i Consum, per la qual estableix les tarifes aplicables a l'assistència sanitària amb mitjans aliens al Servei Valencià de Salut, durant l'any 1992, a la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/06/26/(2)/dof/vci/html**

### Dades del document

Número de DOGV
:   1825

Data del DOGV
:   14-07-1992

Secció del DOGV
:   DISPOSICIONS GENERALS

Número del document
:   1992/825431


Data del document
:   26-06-1992

Organisme emissor
:   Conselleria de Sanitat i Consum

Tipus de document
:   Ordre

Anàlisi jurídica

Ordre de 26 de juny de 1992, de la Conselleria de Sanitat i Consum, per la qual estableix les tarifes aplicables a l'assistència sanitària amb mitjans aliens al Servei Valencià de Salut, durant l'any 1992, a la Comunitat Valenciana.  
Segons l'article 90.4 de la Llei 14/86, de 25 d'abril, General de Sanitat, i a proposta del Consell d?Administració del Servei Valencià de Salut, acordada en sessió de data 7 de maig de 1992, a l'empara de l'article 2n.2.12 de la Llei 8/8 ' 7, de 4 de desembre de la Generalitat Valenciana, del Servei Valencià de Salut,  
ORDENE:  
Article primer  
Autoritzar la revisió de les tarifes aplicables a l'assistència sanitària prestada amb mitjans aliens al Servei Valencià de Salut, per a l'any 1992, en la forma i quantia que s'hi indiquen.  
Article segon  
Hospitalització: les tarifes d'hospitalització concertades per a l'any 1992 seran les que figuren en l'annex I d'aquesta ordre, conforme a cada dia d'estada i llit ocupat, segons el grup i nivell establert per a cada centre concertat i s'hi diferenciarà la tarifa corresponent en els casos d'actuació amb metges propis del centre, d'aquella tarifa aplicable en cas que intervinguen els metges del Servei Valencià de Salut assignats al centre respectiu.  
Article tercer  
Assistència ambulatòria: els centres hospitalaris que hagen concertat l'atenció a malalts beneficiaris de la Seguretat Social en règim ambulatori percebran per primeres consultes, intervencions quirúrgiques ambulatòries i urgències els preus que figuren en les tarifes detallades en l'annex II d'aquesta ordre.  
Les consultes successives i revisions ambulatòries posthospitalàries es pagaran al preu que resulta de calcular el 50% de la primera consulta.  
Assistència ambulatòria en centres hospitalaris oncològics: malgrat allò disposat en aquest article, als centres hospitalaris oncològics se'ls podrà pagar per cada consulta ambulatòria, primera o successiva, o revisions posteriors al primer tractament, quirúrgic o ambulatori, la tarifa fixada per a l?estada al grup i nivell en què el centre estiga classificat, sempre que es complesquen, alhora, cadascun dels següents requisits:  
a) Que el centre hospitalari estiga classificat com a oncològic per aquesta conselleria i concertat com a tal pel Servei Valencià de Salut.  
b) Que el beneficiari de la Seguretat Social estiga diagnosticat com a malalt tumoral.  
c) Que l?àrea territorial corresponent del Servei Valencià de Salut certifique que la qualitat d?assistència mèdica del centre en qüestió és mereixedora d'aquesta tarifa especial.  
Article quart  
Serveis sanitaris de diagnòstic i tractament: les tarifes vigents a 31 de desembre de 1991 per a serveis o prestacions de l'assistència social es podran incrementar com a màxim en un 5% i no podran ultrapassar, en cap cas, els següents imports:  
Servei concertat Pessetes  
   
Oxigenoteràpia amb bala d'oxígen 431  
Oxigenoteràpia amb concentrador 435  
Aerosolteràpia i ventiloteràpia 375  
Diàlisi en centre hospitalari 14.686  
Diàlisi en club 14.684  
Dialització amb concentrats de bicarbonat 938  
DPAC 5.190  
Hemodiàlisi domiciliària 13.322  
Accelerador lineal (sessió) 4.971  
Quimioteràpia (cicle mes) 11.816  
Radioteràpia profunda 1.462  
Radioteràpia superficial 911  
Mamografia 4.494  
Gammagrafia senzilla 6.768  
Gammagrafia funcional/rastreig ossi 12.180  
La pròtesi que calguera implantar al pacient beneficiari de la Seguretat Social hospitalitzat en l?establiment sanitari corresponent, es podrà facturar a càrrec del Servei Valencià de Salut, sempre que aquesta prestació estiga indicada en el concert vigent. Perquè es puga liquidar el dit import, s'haurà d?acompanyar a la documentació que el centre concertat tramet mensualment a l?àrea territorial del Servei Valencià de Salut l?original de les factures pagades per l?establiment concertat per aquest concepte.  
La dialització- específica amb concentrats de bicarbonat en les sessions de diàlisi serà expressament reglamentada d'acord amb els criteris clínics que establesca la Direcció per a la Gestió d?Assistència Especialitzada.  
Article cinquè  
Compensació de despeses:  
1. L'àrea territorial corresponent del Servei Valencià de Salut pagarà per cada sessió d'hemodiàlisi domiciliària amb màquina, en concepte de compensació de les despeses d'aigua, electricitat i altres despeses que es produesquen al domicili del pacient, la quantitat de sis-centes vint-i-tres (623) pessetes al mateix pacient o, si s'escau, al seu representant legal. Aquest import es liquidarà per mensualitats corresponents a les sessions efectuades en el mes anterior.  
El nombre de sessions realitzades s'establirà a partir de la facturació presentada per l?empresa concertada per al subministrament del material de diàlisi i tindrà la conformitat del Cap del Servei de Nefrologia encarregat de la vigilància del pacient.  
En cap cas, el nombre de sessions objecte de compensació podrà ser superior a divuit (18) al mes.  
2. L?àrea Territorial corresponent del Servei Valencià de Salut pagarà als beneficiaris de la Seguretat Social sotmesos a oxigenoteràpia domiciliària amb concentrador, en concepte de compensació de les despeses d'electricitat i altres despeses que es produesquen al domicili del pacient derivades dels concentradors, la quantitat de dues mil quatre-centes quaranta-una (2.441) pessetes mensuals, al mateix pacient o, si s'escau, al seu representant legal. Aquest import es liquidarà per mensualitats corresponents al tractament efectuat en el mes anterior.  
La justificació del subministrament es realitzarà mitjançant la facturació presentada per l?empresa concertada per al subministrament del material d'oxigenoteràpia a domicili amb concentrador.  
3. A l?efecte de compensació del trajecte per nucli urbà que implica cada servei interurbà de trasllat de malalts mitjançant serveis d'ambulàncies, com també pel superior consum i desgast mecànic ocasionat per aquesta circumstància, s'estableix una quantia de mil cent cinquanta (1.150) pessetes, per a l?exercici de 1992, que s'afegirà als serveis d'aquesta naturalesa efectivament realitzats durant el mencionat exercici anual, que es pagarà únicament a les empreses concertades.  
Article sisè  
Trasplantació i explantació renal: als centres concertats per a hospitalització amb intervenció dels metges del centre que estiguen autoritzats per a realitzar trasplantacions o explantacions renals o ambdues, quan es practiquen aquestes a assegurats o beneficiaris del Servei Valencià de Salut amb dret a la prestació d?assistència sanitària, a sol·licitud del SVS i en la forma que s'hi establesca, es pagaran al centre:  
- Per cada trasplantació renal 1.669.538 PTA  
- Per cada explantació renal 834.769 PTA  
Article setè  
Després de prèvia autorització del Consell d'Administració del Servei Valencià de Salut es podran subscriure concerts singulars les condicions econòmiques dels quals s'establiran segons els processos de tractament o diagnòstics.  
A proposta de la Direcció per a la Gestió d'Assistència Especialitzada, la Direcció del Servei Valencià de Salut fixarà les condicions tècniques i econòmiques de contractació i els requisits que han de complir els centres hospitalaris objecte dels concerts singulars de «pagament per procés». De tot això es donarà trasllat al Consell d?Administració del Servei Valencià de Salut.  
Article vuitè  
Les tarifes que s'han de pagar als ajuntaments i altres entitats per la utilització dels consultoris d'atenció primària (CAP) de la seua titularitat s'incrementaran en un 5% per cartilla i mes i esdevindran de vint-i-vuit (28) pessetes, amb un màxim mensual de dues-centes vint-i-quatre mil set-centes (224.700) pessetes.  
La quantitat que han de percebre els ajuntaments i altres entitats, durant l?exercici econòmic de 1992, serà el resultat de multiplicar la quantitat de pessetes/mes per cartilla per la mitjana de cartilles corresponents al consultori durant l'any 1991.  
Article novè  
En les tarifes indicades en els articles anteriors estan inclosos tots els impostos, taxes i càrregues legals establerts o que pogueren establir-se durant la vigència d'aquestes tarifes i es consideraran les tarifes estipulades com a preu cert.  
Article deu  
La revisió de les condicions econòmiques dels concerts vigents, per a 1992 i anys successius, es realitzarà pel procediment següent:  
1. L'aplicació de les noves tarifes assenyalades en aquesta ordre, la realitzarà automàticament el Servei Valencià de Salut, amb efecte d?1 de gener, per les prestacions que els centres o empreses concertades hagen realitzat des d'aquesta data.  
2. Per a efectuar l'aplicació immediata i automàtica a què es refereix l'apartat anterior, la Direcció per a la Gestió d'Assistència Especialitzada del Servei Valencià de Salut emetrà resolució, per quadriplicat, en què es farà constar:  
a) La modificació percentual sobre les tarifes de l'any anterior.  
b) Les tarifes resultants de l'aplicació de la modificació percentual, per cadascuna de les prestacions o els serveis que estiguen concertats amb el centre o empresa.  
c) La data de producció d'efectes econòmics de les noves tarifes.  
3. Una còpia de la resolució abans referida es trametrà, amb la documentació prevista en l'apartat setè de l'Acord del Consell d'Administració del Servei Valencià de Salut, de data 21 de juliol de 1989 (DOGV núm. 1.150, de 27.09.89), a la Intervenció General de la Generalitat Valenciana, per a la fiscalització de la despesa generada pel concert. Una vegada intervinguda la despesa, es trametrà còpia de la resolució al centre o empresa concertada i a, l?àrea territorial del Servei Valencià de Salut corresponent, i romandrà una altra còpia en el Servei de Gestió de Demanda i Concerts de la Direcció per a la Gestió d?Assistència Especialitzada.  
Article onze  
La revisió de les condicions econòmiques dels concerts d'anys anteriors a 1992 que per diversos motius encara estiguen pendents d'efectuar-se es realitzarà pel procediment establert en cadascuna de les ordres de revisions de tarifes per a l'exercici econòmic corresponent.  
DISPOSICIONS DEROGATORIES  
Primera  
Queden derogats els punts 2n, 3r, 4t, 5é, 6é i 9é.2 de l'Acord del Consell d'Administració del Servei Valencià de Salut, de 21 de juliol de 1989 (DOGV núm. 1.150, de 27.09.89).  
Segona  
Els apartats 3 i 4 del punt 9é de l'Acord del Consell d?Administració del Servei Valencià de Salut, de 21 de juliol de 1989 (DOGV núm. 1.150, de 27.09.89) queden modificats en el sentit expressat en els articles 8 i 10 d'aquesta ordre.  
DISPOSICIONS FINALS  
Primera  
Es faculta la Direcció per a la Gestió d'Assistència Especialitzada del Servei Valencià de Salut per a l'establiment de les instruccions que calguen per a l'aplicació d'aquesta ordre.  
Segona  
Aquesta ordre produirà efectes des de l'1 de gener de 1992.  
València 22 de juny de 1992.  
El Conseller de Sanitat i Consum,   
JOAQUIN COLOMER SALA  
Veure annex


Còpia Permalink ELI